د افغانی سرې میاشتې ټولنې لغمان نماینده ګۍ د ځوانو رضاکارانو له روزنیز کلوپ څخه(۸۰) تنه زده کوونکی فارغ شول. نن یکشنبه د روان ۱۴۴۴ سپوږمیز کال د شوال د میاشتې ۹ مه چې د ۱۴۰۲ لمریز کال د ثور د میاشتې له ۱۰ مې نیټې سره سمون خوری. د افغانی سرې میاشتې ټولنې د لغمان نماینده ګۍ د ځوانو رضاکارانو له روزنیز کلوپ څخه (۸۰) تنه زده کوونکی د شپږ میاشتو وړیا زده کړو وروسته د یوې غونډې په ترڅ کې فارغ شول غونډه د قرآنکریم په مبارکو آیتونو پیل شوه ورپسې د لغمان نماینده ګۍ د ځوانو رضاکارانو روزنیز کلوپ مدیر عبدالغفار صاحبزاده د ښه راغلاست وینا وکړه ورپسې د لغمان سرې میاشتې نماینده ګۍ رئیس مولوی ولی الله وقار د تعلیم په اړه خپله هر اړخیزه عالمانه وینا د غونډې ګډونوالو ته وړاندې کړه او بیا د زده کوونکو له لوری لیکل شوې مقالی ولوستل شوې او د رضاکارانو له لوری ترانې زمزمه شوې او د نشراتو د مدیریت له لوری تهیه شوې ډالۍ د لغمان سرې میاشتې نماینده ګۍ رئیس مولوی ولی الله وقار په لاسونو ممتاز زده کوونکو ته ورکړل شوې غونډه د دعایی په ویلو سره پای ته ورسیده.